Diari Oficial de la Generalitat Valenciana


Sumari del DOGV 7254, del 14-04-2014 (2014/3237)

Convocatòria de l'Assemblea General ordinària.
----------------------------------------------

### Dades del document

Número de DOGV
:   7254

Data del DOGV
:   14-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3237


Organisme emissor
:   Caixa Rural Sant Roc d'Almenara, S, SCOOP V. Crèd.

Tipus de document
:   Convocatòria

Convocatòria de l'Assemblea General ordinària. [2014/3237]  
En compliment de l'acord adoptat pel Consell Rector d'aquesta entitat en la seua sessió de data 31 de març de 2014, i de conformitat amb el que legalment i estatutàriament s'ha establit, es convoca a tots els socis d'aquesta caixa rural per a celebrar Assemblea General ordinària, el pròxim dissabte dia 17 de maig de 2014, en el saló d'actes del local social d'aquesta caixa rural, situat a Almenara, carrer Doctor Berenguer, número 4, a les 17.30 hores en primera convocatòria i a les 18.00 hores en segona, a fi de tractar dels diferents punts del següent  
  
Ordre del dia  
Primer. Confecció de la llista d'assistents i constitució de l'Assemblea General.  
Segon. Examen i aprovació de la gestió social, dels comptes anuals i l'informe de gestió de l'entitat corresponents a l'exercici 2013.  
  
Tercer. Aprovació, si escau, de la proposta de distribució dels resultats de l'exercici 2013.  
Quart. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses d'aquest fons per a l'exercici en curs.  
Autorització al Consell Rector perquè ostente facultats en l'àmbit de la gestió del fons de formació i promoció cooperativa respecte del pressupost de 2015 fins a la celebració de la pròxima Assemblea General ordinària.  
Cinquè. Aprovació de la retribució de les aportacions socials corresponent a l'exercici de 2014; ratificació dels pagaments a comptes realitzats en el 2013.  
Delegació en el Consell Rector, fins a la celebració de l'Assemblea General ordinària de 2015, per a la fixació del tipus d'interès de les aportacions al capital social, temps i forma de pagament.  
Sisè. Informació i aprovació, si escau, de la proposta de modificació de l'article 41 dels estatuts socials relatiu a la composició del Consell Rector.  
Setè. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
Vuitè. Elecció per a la renovació estatutària dels membres del Consell Rector, de conformitat amb la modificació estatutària aprovada en el punt sisè de l'ordre del dia.  
Novè. Nomenament i si escau renovació dels auditors de comptes.  
  
Desè. Ratificació de l'acord adoptat pel Consell Rector, consistent en la modificació dels estatuts socials per a adaptar-los a les observacions realitzades pel Registre de Cooperatives de la Comunitat Valenciana, en relació al capítol corresponent al Grup Cooperatiu Caixes Rurals Unides i de l'entitat capçalera i posteriorment al Grup Cooperatiu Cajamar i de l'entitat capçalera.  
Onzè. Suggeriments i preguntes en relació amb els assumptes de la convocatòria.  
Dotzè. Aprovació immediata de l'acta per la mateixa Assemblea o en defecte d'açò designació de dos socis ?amb els seus suplents- per a l'aprovació ulterior d'aquella, juntament amb el president, dins dels 15 dies següents.  
  
Almenara, 31 de març de 2014.- El president: José Antonio Guinot Sanz.  
  
Nota. Conforme al que es disposa en l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'Assemblea. Els socis tenen dret a rebre gratuïtament, prèvia sol·licitud per escrit, còpia dels indicats documents.